 Lagos Budget Downward review: Ṣé àdínkù yóò ba owó oṣù òṣìṣẹ ìpínlẹ Eko lásìkò yìí? Lagos Budget Downward review: Ṣé àdínkù yóò ba owó oṣù òṣìṣẹ ìpínlẹ Eko lásìkò yìí Nínú ọrọ rẹ kọmísọnà fún ìṣúnà àti ètò ìlú Sam Egube ní lẹyìn tí ilé ìgbìmọ ti buwọlu àdínkù yìí ni gómínà Babajide Sanwo-Olu náà tún jàn-án lóntẹ. Egube ní kò sí ǹkan tó fá èyí ju pé owó epo rọọbì to ti já wálẹ kúrò ní bó ṣe wà tẹlẹ lágbàyé, tí èyí sì ti mú àdínkù bá owó tó ń wọlé láti ọdọ ìjọbá àpapọ, nítorí náà ìṣùná tó wà nílẹ kò lé bá ìpinu ìjọba mu mọ. Awọn ǹkan míràn tún ni pé àwọn ọja tí gbówó lórí sí i tí ọpọ ọrọ ajé sì ti dẹnu kọlẹ, bẹẹ ni àwọn ilé iṣẹ o le pèsè ǹkan ti wọn ń pèsè mọ, gbogbo ẹka tí tí n ri owó wọle tí ń dínkù lójoojúmọ. Kíní ìtumọ èyí fún àwọn òṣìṣẹ ìjọba ìpínlẹ Eko. Ọpọ àwọn òṣìṣẹ ìjọba ìpínlẹ Eko ló ti wà ní inú fu, àyà fu nítori ìgbésẹ ìjọba yìí, ti ìbéèrè sì gbòde pé ṣé owó oṣu òṣìṣẹ kò ni faragbá nínú ọrọ yìí báyìí? Sùgbọn gẹgẹ bi kọmísọnà fún ètò ìròyìn Gbenga Omotosho ṣe sọ lásìkò tó n bá BBC Yoruba sọrọ, ó ní ọrọ náà kò kan àwọn òṣìṣẹ ìjọba tábi ohunkóhun to ba níṣe pẹlú owó ìná gbogbo ìgbà. Ó ní àwọn owó àwọn iṣẹ àkànṣe tí ìjọba nílọkàn láti ṣe ni yóò faragbá nínú ọrọ náà àti pé lábẹ àkóso bótiwù kórí, àwọn iṣẹ àkànṣe to níṣe pẹlú ètò ìlera tàbi ètò ẹkọ gan-an yóò ṣì wà bóṣe wà tẹlẹ. Omotosho ní, owó òṣìṣẹ ìjọba wà lára àwọn owó ìná gbogbo igba, àwọn olóṣèlú àti àwọn owó míràn to ṣe pàtàkì fún ará ilú yóò ṣì wà bóṣe wà tẹlẹ.  Ọrọ náà dàbí ti ènìyàn bá fẹ kọ ilé alájà mẹrìn tẹlẹ, to wá padà dinkù sí ilé alájà mẹjì ni. Kò sí ǹkan ti yóò yàtọ nínú ìṣùná owó, kò kàn ni fẹjú tó bó ṣe yẹ kó wà tẹlẹ ni. Kíni àwọn onímọ ètò ọrọ ajé sọ lórí ikékúrú owó ìṣúná ìpínlẹ Eko Àlàyé onímọ nípa ìtúpalẹ ètò ọrọ ajé àwùjọ Muda Yusuf sàlàyé pé, ìjọba to bá gbé irú ìgbésẹ tí ìjọba ìpínlẹ Eko gbé yìí túmọ si pé, ó ni ìwòye ọjọ iwájú. Yusuf ní tí ìjọba bá ṣetan láti ṣiṣẹ, ó ṣeẹṣe láti gé àwọn ǹkan ti kò wúlò kúrò nínú ètò ìṣúná owó láti jẹ ki àwọn ará ilú jànfàní ètò ìjọba àwa ara wa. Ó ní àlébù kan ṣoṣo to wà nínú ọrọ náà ni pé, o ṣeéṣe ki ìjọba máa ṣe iṣẹ àkànṣe kankan to mányán lórí fún ọdún 2020. O ní tí ọrọ bá ri báyìí kò dẹrùn láti fọwọ kan àwọn ètò ìṣùnà owó tó n wáye nígbà gbogbo bí owó oṣù òṣìṣẹ tábi èyí ti wọn ń lò láti tẹ iṣẹ ìjọba síwájú. Lánàòde yìí ní ìjọba ìpínlẹ Eko kéde pé àwọn yóò mú adínkù bá ìṣúna owó ọdún 2020 nítori àjálù ààrùn Coronavirus Ìpínlẹ Kano náà ti ṣe irú ikéde yìí ni ńkan bi oṣẹ méji sẹyìn, ti ìjọba apapọ náà sì ti gbé igbésẹ yìí sáájú àkókò yìí. Okada Ban: Wo àwọn àdugbò tí òfin tuntun náà to yọ silẹ Okada Ban: ọjọ kini oṣù keji ni òfin tuńtun yóò bẹrẹ Ní ọsàn ni ni ìjọba ìpínlẹ Eko kéde pé òun ti ṣetan láti ko gbogbo àwọn ọkada ati kẹkẹ Maruwa ní àwọn ìjọba ìbilẹ kọkàn ni ìpínlẹ Eko. Ijọba ni awọn opópóna máròsẹ, awọn afára àti àdúgbò kan nilu Eko ni àwọn ti i fi òfin de ọkada, kẹké Napep, to fi mọ Gokada àti Opay. Ìjọba ni òfin náà yóò bẹrẹ ni pẹrẹwu ni ọjọ kíní oṣù keji ọdun yìí. Èyí wáye nínú àtẹjade ti akọwe ipolong fun Gomina ìpínlẹ Eko Babajide Sanwo-Olu lori itàkun ayelujara Goyega Akosile loni ọjọ aje Lara awọn ìjọba ìbilẹ mẹẹdogun àti ẹka ijọba ibilẹ ti ọrọ náà kan ni Okada Ban: Wo àwọn àdugbò tí òfin tuntun náà to yọ silẹ Okada Ban: Wo àwọn àdugbò tí òfin tuntun náà to yọ silẹ Okada Ban: Wo àwọn àdugbò tí òfin tuntun náà to yọ silẹ : Àwọn aláṣẹ ìjọba ìpínlẹ Eko ti buwọlu mímú àdínkù bá ìṣúná owó oní tírílọọnù kan lé díẹ ti ilé ìgbìmọ aṣòfin Eko ti búwọlu tẹlè fún ọdún 2020. 